cyanic-selkie/wikianc huggingface dataset:
Gjøvik skole
Historie
Den nåværende skolebygningen ble tatt i bruk i 1903. Tidligere holdt skolen til i forskjellige lokaler i byen, blant annet i Mengshoelgården i Strandgata og Fremstadgården (fra 1873). I Fremstadgården hadde også borgerskolen tilhold. På 1890-tallet var Gjøvik i kraftig vekst, og elevtallet økte fra 253 i 1895 til 420 i 1900. Dette var bakgrunnen for at bystyret i 1900 vedtok å bygge skole på Bakken.
Den høyere skolen på Gjøvik holdt også til i folkeskolebygningen, men i 1955 flytta den til Hunnsjordet. Gjøvik skole ble renovert i 2005/2006.
Hicham Bouchicha
Hicham Bouchicha (født 19. mai 1989) er en algerisk friidrettsutøver som konkurrerer i hinderløp. Han representerte landet sitt under VM i friidrett 2015 i Beijing, der han ble nummer 14 på 3000 meter hinder.
Planolinoides
Planolinoides er en slekt av biller som hører til familien skarabider (Scarabaeidae) i gruppen skarabider (Scarabaeoidea).
Norgesmesterskapet i amerikansk fotball 2019
Norgesmesterskapet i amerikansk fotball 2019 var det 34. norgesmesterskapet i amerikansk fotball.
Planolinoides
Levevis
Artene lever av møkk på jordoverflaten. De er generalister, ikke særlig spesialiserte bortsett fra en art som spesialiserer seg på gjødsel fra rotter i slekten Neotoma.
Utbredelse
Arten lever i Nord-Amerika, Planolinoides borealis også i Europa inkludert Norge.
Systematisk inndeling
Slekten blir gjerne plassert som en underslekt av Aphodius.
Orkdalslista
Orkdalslista (OL) var en lokal liste som stilte til valg i Orkdal kommune i Trøndelag.
Orkdalslista ble etablert som Orkdalslista for færre bønder og offentlig ansatte i kommunalt styre noen måneder før kommunestyrevalget i 1995 med den tidligere Frp-politikeren Gunnar Lysholm som ordførerkandidat. Samtlige av Orkdalslistas første seks representanter i kommunestyret var ansatt i det private næringsliv. Lysholm var ordfører i kommunen 1999–2015, mens Jørgen Indergård var varaordfører fra 2015 til 2019.
Orkdalslista la ned seg selv foran kommunestyrevalget til den sammenslåtte Orkland kommune i 2019.
Valghistorikk
Valgresultater for Orkdalslista:
Nikola Kalinić (basketballspiller)
Nikola Kalinić (født 8. november 1991) er en serbisk basketballspiller som spiller for Fenerbahçe.
Han representerte landet sitt under Sommer-OL 2016 i Rio de Janeiro, der han tok sølv i herrenes turnering.
Heinrich Pesch
Heinrich Pesch (født 17. september 1854 i Köln, død 1. april 1926 i Valkenburg) var en tysk jesuitt og filosof. Han var redaktør (Schriftleiter) av det som på det tidspunkt het Stimmen aus Maria Laach. Pesch regnes som grunnleggeren av solidaritetsprinsippet i den katolske sosiallære.
Fra 1892 til 1900 var pater Pesch spiritual ved presteseminaret i Mainz, og det var der han forfattet sitt første verk ''Liberalismus, Sozialismus u. christl. Gesellschaftsauffassung''. Fra Rudolf Meyers forelesninger ble Pesch kjent med Karl Marx' og Johann Karl Rodbertus' teorier. Etter fornyede økonomistudier med Gustav von Schmoller og Adolph Wagner i Berlin (1900-1902) flyttet Pesch til Luxembourg og arbeidet der på sitt hovedverk Lehrbuch der Nationalökonomie.
Pesch avviste både den individualistiske og den sosialistiske samfunnsanskuelse. Han gikk inn for en gjensidig moralsk forening og forpliktelse mellom enkeltperson og samfunn. Etter hans oppfatning kunne man ikke nå velstand for folket (Volkswohlstand) uten et eksisterende sosialt arbeidssystem (Soziales Arbeitssystem). Samfunnet han gikk inn for, bygget på det han selv betegnet som solidaritet (Solidarismus). Jesuittene påberoper Pesch som grunnleggeren av solidaritetstanken i den katolske sosiallære. Pesch legger stor vekt på solidariteten. Pesch ser det arbeidende menneske som samfunnslivets subjekt og mål. Han motsatte seg statliggjøring av selskapene, idet fryktet at individenes ansvarsfølelse dermed skulle svekkes.
Heinrich Pesch solidaritet ble av Gustav Gundlach (1892–1963) satt ut i livet i kirkens sosiallære og av Oswald von Nell-Breuning (1890–1991) i næringslivsetikk og sosialpolitikk.
Rue Jean-Baptiste-Pigalle
Rue Jean-Baptiste-Pigalle er en gate i 9e arrondissement i Paris. Den begynner ved place Pigalle i nord, og fører til rue Blanche i sør.
Den er oppkalt etter Jean-Baptiste Pigalle.
Flying
Flying kan vise til:
Stefan Birčević
Stefan Birčević (født 13. desember 1989) er en serbisk basketballspiller som spiller for Partizan.
Vogue (Madonnas sang)
«Vogue» er en sang av den amerikanske popartisten Madonna. Låten ble utgitt 20. mars 1990 på Sire Records, og var også en del av filmmusikkalbumet I'm Breathless. Låten er en upbeat dancepoplåt med houserytme. «Vouge» er en av Madonnas mest suksessrike hitlåter og toppet hitlistene i over 30 land, inkludert USA, Storbritannia, Australia, Canada og Japan. Den var den mest solgte singelen i 1990 med over to millioner eksemplarer.
Låten inneholder en kjent sekvens hvor Madonna nevner en rekke kjente filmstjerner fra Hollywoods gullalder med snakkestemme. Blant de nevnte er Marilyn Monroe, Greta Garbo, James Dean, Rita Hayworth, Grace Kelly, Jean Harlow og Marlon Brando.
Nemanja Nedović
Han representerte landet sitt under Sommer-OL 2016 i Rio de Janeiro, der han tok sølv i herrenes turnering.
Cafius
Cafius er en slekt av biller som hører til underfamilien storkortvinger (Staphylininae) i familien kortvinger (Staphylinidae). Det er beskrevet ca. 300 arter, 12 av dem er funnet i Norge.
Utseende
Ganske store, lange og tynne, mørke kortvinger. Oversiden er kraftig punktert. Hodet er stort og firkantet med ganske små fasettøyne, minst så bredt som pronotum, som er rektangulært, gjerne lengre enn bredt. Dekkvingene er gjerne litt rundede, lengre enn pronotum, bakkroppen lang og sylindrisk.
Levevis
Disse artene finnes ofte på havstrender, der de jakter på andre insekter.
Utbredelse
Slekten ser ut til å mangle i Afrika og Sør-Amerika, men er forøvrig svært vidt utbredt ved havstrender over det meste av Jorda.
Stefan Mladenovic
Stefan Mladenović (født 3. april 1994) er en norsk fotballspiller som spiller for Pors Fotball.
VM i vintertriatlon 1997
VM i vintertriatlon 1997 (verdensmesterskapet i vintertriatlon) ble arrangert i Mals i Italia i 1997.
Det ble konkurrert individuelt for menn og kvinner.
Amina Bettiche
Amina Bettiche (født 14. desember 1987) er en algerisk friidrettsutøver som konkurrerer i hinderløp. Hun representerte landet sitt under VM i friidrett 2015 i Beijing, der hun ble slått ut i de innledende rundene på 3000 meter hinder.
VM i vintertriatlon 1999
VM i vintertriatlon 1999 (verdensmesterskapet i vintertriatlon) ble arrangert i Bardonecchia i Italia i 1999.
Det ble konkurrert individuelt for menn og kvinner.
Elisabet Spiegelberg
Elisabet Spiegelberg (født Denner 1681 i Nürnberg, død 1757 i Hamburg) var en tysk skuespillerinne og teaterleder. Hun var blant de første kvinnelige skuespillerne som oppnådde berømmelse i Skandinavia.
Familie
Elisabet Spiegelberg var datter av den tyske skuespiller Leonhard Andreas Denner, kjent som Denner den eldre, og søster av Harlekin-skuespilleren Leonhard Andreas Denner den yngre. Hun ble gift med skuaspiller og teaterleder Johann Spiegelberg. De hadde datteren Elisabet Spiegelberg d.y., som også var skuespiller, og som ble gift skuespilleren Konrad Ekhof. Ekhof og frue etterlot seg et omfattende teaterarkiv, med blant annet 50 teaterstykker, hvorav mange trolig var blitt oppført av Spiegelbergs selskap. Spiegelbergs datter Georgina var gift med komedianten Johan Georg Faust, og de hadde trolig også en datter som var gift med komedianten Johan Friedrich Steinbrecher.
Liv og virke
Familien Denner inngikk på slutten av 1600-tallet i det Velthenske teaterselskap, eller den «berømte Velthenske Bande». Gruppen ble også kalt «Nordische Comoedianten in Hochdeutscher Sprache». Dette selskapet turnerte i Norge, Sverige og Danmark, og ble ledet av magister Johan Velthen. Velthen virket også som teaterleder, skuespiller og forfatter i Tyskland. Etter Velthens død ved midten av 1690-årene, overtok hans enke ledelsen av selskapet.
Elisabeth Spiegelberg, den gang Denner, var en skuespillerne i Velthens selskap som utmerket seg mest. Hun ble særlig kjent gjennom sin rolle som Eva i stykket Der gefallene Mensch. Hun ble omtalt som selskapets primadonna.
Johann Spiegelberg opprettet i 1710 sitt eget selskap, hvor han tok med seg flere skuespillere fra enkefru Velthens selskap. Blant dem var søsknene Denner. Samme vinter hadde selskapet et opphold i København. Under en sledetur på fire mil over et islagt sund fikk Elisabet så store frostskader, og som en følge av disse ble begge hennes stortær amputert. Etter dette fikk hun et ganske stivt bevegelsesmønster på scenen.
Spiegelbergs selskap er kjent for å ha turnert i Danmark i 1718-1719. I begynnelsen av 1730-årene kom de til Norge, hvor teaterlederen selv døde i Bergen i 1732. Som i Velthens selskap nesten 40 år tidligere, var det enken som overtok som teaterleder. Elisabet Speigelberg hadde flere oppsetninger i Bergen med sitt selskap i 1732-1733. Der oppførte de blant annet komedien Printz Selimar und Aribene i januar 1733. Selskapet kom til Fredrikshald senere i 1733.
VM i vintertriatlon 1998
VM i vintertriatlon 1998 (verdensmesterskapet i vintertriatlon) ble arrangert i Saint-Martin-de-Belleville i Frankrike i 1998.
Det ble konkurrert individuelt for menn og kvinner.
Dunajec
Dunajec er en høyre sideelv til Wisła i det nordlige Slovakia og sørlige Polen. Dunajec starter i Nowy Targ ved samløpet av to korte fjellelver, Czarny Dunajec og Biały Dunajec (Sorte og Hvite Dunajec). Elva utgjør grensen mellom Slovakia og Polen i 17 kilometer i det sentrale Pieniny. Bortsett fra dette flyter elva i sin helhet i Polen.
Dunajec er 249 kilometer lang, inkludert kildeelva Czarny Dunajec, noe som gjør den til den 13. lengste elva i Polen. Nedbørfeltet er på 6,796 km², hvorav 4,838 km² er i Polen og 1,958 km² i Slovakia. På grensen mellom de to landene flyter Dunajec gjennom Zamagurze-regionen, med attraksjoner som Przełom Dunajca (Dunajec-kløften), Trzy Korony-massivet med en 500 m høy klippe, samt Červený Kláštor og de to borgene i Czorsztyn og Niedzica.
Nedenfor de to kildeelvene flyter Dunajec gjennom en bred dal kalt Nowotarska-bassenget. Deretter flyter den inn i oppdemningen i Niedzica (Jezioro Czorsztyńskie) og reservoaret i Sromowce Wyżne (Jezioro Sromowskie). Gjennom den sentrale delen av Pieniny-fjellene danner den noen pittoreske svinger langs den polsk-slovakiske grensen mellom Sromowce Wyżne og Szczawnica. Lenger nede vender den mot nord inn i de vestlige Beskidene og Sądecka-bassenget, hvor den løper sammen med sin egen største sideelv, Poprad. Den flyter videre gjennom en dal ved foten av Beskidene og Rożnów (med enda to reservoarer: Jezioro Rożnowskie og Jezioro Czchowskie), og ender til slutt i Sandomierz-dalen og lavlandet rundt Wisła. Dunajec løper sammen med Wisła nær småbyen Opatowiec.
Rakovicius
Rakovicius er en slekt av biller som hører til familien skarabider (Scarabaeidae).
Levevis
Ingenting er kjent om biologien til denne arten.
Utbredelse
Slekten er utbredt i øst- og Sørøst-Asia.
Ströms Vattudal
Ströms Vattudal (eller Vattudalen, tidligere også Vassdalen) er en dal og en innsjø i Strömsund kommune i Jämtland. Innsjøen ligger 286 meter over havet, har et areal på 146 kvadratkilometer og er dermed Sveriges 12. største.
Vattudalen strekker seg fra Kvarnbergsvattnet i nærheten av Gäddede ved den norske grensen, til Russfjärden i Strömsund i sør der det renner inn i Faxälven, i nærheten av Ulriksfors.
Geografi
Fra dammen ved Bågede ned til Russfjärden dannes en naturlig kanal, 90 km lang, der den faktiske Vattudalen er 65 km.
Den egentlige Vattudalen (286 moh.) har en middelbredde på 3 km. Den største bredden er 7 km ved Öhn i sør. Flere steder, for eksempel på Bonäset, er det 10-13 m høye terrasser med sand og silt. Dette viser at sjøen har vært demmet opp av isen på slutten av istiden.
Innsjøen har to basseng, atskilt med en terskel på ca 20 m dybde. Det nordlige bassenget har en største dybde på 73 m, målt i sjøens "kne", like nord for Vedjeön. Den sørlige bassenget har sin største dybde, 65 m, utenfor Bonäset. Den nedre enden av innsjøen, Russfjärden, er bare noen få meter dypt.
Innsjøen inndeles ytterligere i flere områder, mer eller mindre adskilt med sund av ulik bredde. Det smaleste sundet er Ögelströmmen, bare 90 meter bredt. Fra øverst i nordvest nedover mot sørøst regnes Övre og Nedre Strockvattnet, Torsfjärden, Svaningssjön, Linjevikfjärden, Dragan og Russfjärden. I tillegg brukes navnet Ströms Vattudal også om følgende sjøer helt oppe fra riksgrensa mot Norge: Kvarnbergsvattnet, Hetögeln, Fågelsjön, Sjulsvattnet. Men disse sjøene ligger høyere, og er skilt fra den nedenforliggende innsjøen ved Bågedeforsen.
Det samlede nedbørsfeltet dekker 6 416,54 kvadratkilometer, hvorav 55 % er skog.
Historie
Etter at Sverige overtok Trondheim fylke etter freden i Roskilde i 1658, planla Karl X Gustav å gjøre vassdraget farbart med båt helt fra Bottenhavet til Trondheimsfjorden, og dermed oppnå en enklere forbindelse med Trondheim. Det ble imidlertid aldri noe av sluser forbi Bågede og Gäddede opp til Kvarnbergsvattnet.
Dampbåtstrafikken begynte i Vattudalen året 1870 med det første dampskipet "Ströms Vattudal". Persontrafikken fortsatte til 1936 med dampskipet "Virgo", men ble så utkonkurrert av den raskt voksende biltrafikken.
De mange fløtningsbåtene var i trafikk fram til sommeren 1982, da all tømmerfløting i Vattudalen opphørte.
Innlandet jernbane krysser innsjøen i nærheten av den sørlige enden, med stasjon ved Ulriksfors. Europavei 45 krysser sjøen via Strömsundsbrua.
Tolosa Nurgi
Tolosa Nurgi (født 29. mars 1990) er en etiopisk friidrettsutøver som konkurrerer i hinderløp. Han representerte landet sitt under VM i friidrett 2015 i Beijing, der han ble nummer 15 på 3000 meter hinder.
Fallskjermlandslaget i VFS
Norges fallskjermlandslag i VFS representerer Norges Luftsportsforbund i nasjonskonkurranser i fallskjermhopping. Norge har hatt et landslag i fallskjermgrenen VFS siden 2013.
VFS er en engelsk forkortelse av Vertical Formation Skydiving, Vertikal formasjonshopping på norsk.
Nåværende utøvere
Fallskjermlandslaget i VFS representerte Norge under World Cup i Arizona i oktober 2019. Tidligere utøvere
Liste over tidligere utøvere på Fallskjermlandslaget i VFS
__INDEKSER__
Miroslav Raduljica
Miroslav Raduljica (født 5. januar 1988) er en serbisk basketballspiller som spiller for EA7 Emporio Armani Milano.
Han representerte landet sitt under Sommer-OL 2016 i Rio de Janeiro, der han tok sølv i herrenes turnering.
Vladimir Štimac
Vladimir Štimac (født 25. august 1987) er en serbisk basketballspiller som spiller for Beşiktaş.
Han representerte landet sitt under Sommer-OL 2016 i Rio de Janeiro, der han tok sølv i herrenes turnering.
Wordle
Wordle er et nettleserbasert engelskspråklig ordspill laget av Josh Wardle som ble offentliggjort i oktober 2021. Wardle, som er en programvareutvikler fra Brooklyn, skapte Wordle for sin partner som var glad i ordspill. Spillet ble gjort tilgjengelig for offentligheten i oktober 2021, etter en periode hvor det kun var tilgjengelig for Wardles venner og familie. Spillet har likheter med TV-programmet Lingo.
Det ble kunngjort 31. januar 2022 at Wordle ble kjøpt av The New York Times, for en sum høyere enn en million amerikanske dollar. The New York Times har sagt at de ønsker å fortsette med den kostnadsfrie modellen inntil videre.
Spillopplevelse
I Wordle må spilleren finne ut hva det hemmelige, engelskspråklige ordet på fem bokstaver er. Spilleren får gjette hva ordet er opp til seks ganger. Når spilleren har skrevet inn et ord på fem bokstaver, får de vite om bokstavene er i det hemmelige ordet, og om de er på riktig plassering. For eksempel, om det hemmelige ordet er «CRATE», og spilleren har skrevet inn ordet «CARPS», vil bokstaven C bli fremhevet med en grønn grafikk, og bokstavene A og R blir fremhevet med en gul grafikk. Om spilleren har skrevet inn et ord som ikke er et ord, er det ikke godkjent som et forsøk.
Det er ett tilgjengelig ord daglig, som vil si at alle spillere forsøker å knekke den samme gåta hver dag.
Mottakelse
Wordle har fått positive tilbakemeldinger fra spillere og journalister. Adam Rosenberg, ved Mashable, skrev «gi det et forsøk og se for deg selv. Når du har blitt bitt, er det vanskelig å stoppe deg fra å komme tilbake for mer.». Jordan Devore, ved Destructoid, skrev at «Wordle var nådigst skapt av Josh Wardle, og det er veldig bra.»
90 spillere spilte Wordle 1. november 2021. Ved 2. januar 2022 er det rapportert at 300,000 spillere spilte spillet. Spillet fikk en økt popularitet da det, i midten av desember, ble lagt til en funksjon som lot spillere legge sine resultater ut på tjenesten Twitter. Twitter-postene som spillet lar spillerne poste har blitt vanlige å se på Twitter, men har også fått kritikk på grunn av at de gir en dårlig opplevelse for folk som bruker skjermlesere.
Wordle har blitt kopiert på en rekke andre språk og enheter, og flere av kopiene for iOS og Android er fjernet fra app-butikkene. Wardle ønsket at Wordle skulle være tilgjengelig uten kostnader eller reklame.
Francesco Ciceri (biskop)
Francesco Ciceri (født 19. juli 1848 i Vill'Albese i Kongedømmet Lombardia-Venetia, død 2. juni 1924) var en katolsk prelat som var biskop av Padova 1901–1924.
Han presteviet 17. desember 1870, og ble utnevnt av pave Leo XIII den 15. april 1901 til biskop av Pavia. Bispevielsen fant sted 25. august 1901.
Episkopalgenealogi
Hans episkopalgenealogi er:
Floyd Bennett Field
Floyd Bennett Field var New York Citys første kommunale flyplass, senere en marinebase, og er nå en park. Den brukes ikke lenger som operativ flyplass, men en del brukes fortsatt som helikopterbase for New York Police Department (NYPD). Den ligger i Marine Park, sørøst i Brooklyn. Plassen ble bygget ved å forbinde Barren Island og en rekke mindre myr-øyene til fastlandet ved å fylle opp mellom dem med sand pumpet opp fra bunnen av Jamaica Bay. Flyplassen ble oppkalt etter den berømte flyver Floyd Bennett som bodde i Brooklyn. Den ble innviet 26. juni 1930, og offisielt åpnet 23. mai 1931.
Siden 1972 har Floyd Bennett Field vært en del av Gateway National Rekreational Area som administreres av National Park Service. Mange av de tidligste bevarte bygningene er oppført på National Register of Historic Places på grunn av deres betydelige bidrag til luftfart i mellomkrigstiden.
Birigata (Oslo)
Birigata eller Birigaten var en gate på Kampen i Oslo. Den lå omtrent ved området for Kampen Hageby, nordøst for Hedmarksgata og Elverumgata. Et kart i bymatrikkelen kan tyde på at det bare dreide seg om et etablert tråkk, og i et kart fra 1940 er navnet bare markert som et område med nr. 6 som eneste hus og nr. 3 og 10 regulert, men uten bebyggelse. Inntrykket bekreftes av Kampen historielag, som fremstiller Birigata som en sidegate til Elverumgata nær nåværende Kampen barnebondegård (Skedsmogata 23). Bebyggelsen i Kampen Hageby er fra 1994.
Floyd Bennett Field
Historie
Før åpningen av Floyd Bennett-Field i 1930 eksisterte det en rullebane av komprimert jord på øya. Den ble referert til som Barren Island Airport, men ble hovedsakelig brukt av en eneste flyver som drev med rundflyvning.
Den kommunale flyplass-området ble valgt og designet av den berømte flyver Clarence Chamberlin. Hans preferanse var Barren Island, et myrområde på 1,57 km² med 33 små øyer i Jamaica Bay, utenfor den sørøstlige kysten av Brooklyn. Stededet var gunstig på grunn av få hindringer i nærheten, og fordi det var lett gjenkjennelig fra luften. Etter mye debatt om andre områder i byen (inkludert Governors Island, (en påstått favoritt av New York-ordfører Fiorello LaGuardia), ble Barren Island-området valgt. Seks millioner kubikkmeter sand ble pumpet opp fra Jamaica Bay for å forbinde øyene og heve nivået til 4,9 meter over vannstanden ved høyvann. Den nye flyplassen ble moderne, elektrisk opplyst, betongrullebaner (i en tid da de fleste «Flyplasser» forsatt hadde rullebaner av grus eller gress og ingen nattlandinger). Komfortable terminal-bygg med en rekke fasiliteter som gjorde den til en av de mest avanserte i sitt slag. Den fikk klasse A-1 (høyeste) av United States Department of Commerce på den tiden. En sjøflyhavn ble bygget som en del av anlegget. Flatbush Avenue ble utvidet og rettet ut for å skape en mer direkte rute til Manhattan.
La Guardia presset på for at Floyd Bennett Field skulle å erstatte Newark-Flyplassen i Newark, New Jersey som byens de facto viktigste air terminal, inkludert design og planer for å transportere passasjerer til og fra Manhattan i flybåter. Han var bare i stand til å overtale American Airlines til å flytte sin Newark-base til den nye flyplassen, og mange passasjerer som klaget over at reisen fra Bennett Field til Manhattan tok lengre tid enn fra Newark. I tillegg, spesielt i den kommersiell luftfarten var frakt – ikke passasjerer – forutsatt det som ga mest fortjeneste. Da luftpost var en stor del av frakten på den tiden fikk flyplassen kontrakt med United States Post Office Department som tiltrakk de kommersielle flyselskapene. Flyselskapene brukte tilgjengelig lastekapasitet på passasjerfly til luftpost, noe som garanterte et overskudd på tomme fly, og ofte ga mer inntekter enn billettsalget til passasjerer på under-bestilte fly, noe som var vanlig. Offentlig skepsis til sikkerheten i denne nye formen for transport, så vel som den store depresjonen, gjorde flyreise til en kostbar luksus. Da La Guardia aldri var i stand til å overbevise postverket om å flytte New York-operasjoner fra Newark til Floyd Bennett Field, heller ikke flyselskapene flyttet og dette hindret kommersielle aktiviteter på flyplassen. Selv om det var en flyplass for generell luftfart, ble den brukt til konkurranser i mellomkrigstiden på grunn av sine overlegne moderne fasiliteter og utmerket beliggenhet. Dusinvis av «førstegangsflyvninger» og rekorder med en rekke konkurranser i sine glansdager, slike som Bendixtroféet gikk på flyplassen.
Bemerkelsesverdige flygere og flyvninger
Berømte flyvere som  Wiley Post brukte plassen to ganger for å sette rekord Jorden rundt og utviklet eller tilpasset teknologi (for eksempel Sperry autopilot) der for å hjelpe ham. Berømte flyversker i tiden, for eksempel Jackie Cochran, Laura Ingalls, og selv Amelia Earhart brøt rekorder på denne flyplassen. Howard Hughes brukte også  Floyd Bennett Field  til start og landing på sin juli 1938-rekord  jordomflyvning på 91 timer (som avbildet i 2004 filmen The Aviator). Media-savvy pilot Roscoe Turner var også en hyppig gjest på dette flyplassen, ofte i forbindelse med rekordforsøk.
Den med sagnomsuste flyturen fra Floyd Bennett-feltet er mest var trolig Douglas "Wrong Way" Corrigan som i 1938, etter gjentatte ganger blitt nektet tillatelse av myndighetene til å forsøke en non-stop flyving til Irland, ved et «uhell» krysset Atlanterhavet med et second-hand overskuddfly, oppga å fly til California. Midt i den store depresjonen ble han feiret som en helt, hele nasjon hyllet Corrigan for hans «uhell» ved å gi ham en ticker tape parade på Manhattan da han kom tilbake. (Irske myndigheter fikk hans fly pakket og sendte ham og hans fly tilbake til USA på et skip.)
Den 16. juli 1957, da major John H. Glenn, Jr, USMC satte en transkontinental hasightsrekord, fløy han en F8U-1P Crusader fra NAS Los Alamitos, California til NAS-New York–Floyd Bennett Field på 3 timer, 23 minutter, 8,4 sekunder. Project Bullet ble oppdraget kalt. Det var det første transkontinentale til å fly supersonisk hastighet, og den første kontinuerlig transkontinentale panorabilder av USA. Glenn fikk sitt femte Distinguished Flying Cross for oppdraget.
Nikola Jokić
Nikola Jokić (født 19. februar 1995) er en serbisk basketballspiller som spiller for Denver Nuggets.
Han representerte landet sitt under Sommer-OL 2016 i Rio de Janeiro, der han tok sølv i herrenes turnering.
Marija Sjatalova
Marija Sjatalova (født 1. mars 1989) er en ukrainsk friidrettsutøver som konkurrerer i hinderløp. Hun representerte landet sitt under VM i friidrett 2015 i Beijing, der hun ble slått ut i de innledende rundene på 3000 meter hinder.
William Blount
William Blount (født 26. mars 1749 i Rosefield ved Windsor i Bertie County i Nord-Carolina, død 21. mars 1800 i Knoxville i Tennessee) var en amerikansk landspekulant, politiker, medlem av Representantenes hus, senator og blant underskriverne av USAs grunnlov.
Bakgrunn
William Blount ble først påskesøndag i hjemmet til sin morfar, John Gray, nær Windsor i North Carolina. Han var eldste barn til Jacob Blount (1726–1789) og Barbara Gray Blount. Slekten Blounts hadde gradvis slått seg opp i første halvdel av 1700-tallet som Williams bestefar og far hadde akkumulert familieformuen. I årene rett etter Williams fødsel hadde de bygd opp en plantasje, Blount Hall, i Pitt County i Bord-Carolina. Han vokste opp i den britiske kolonitid, og gikk på skole i New Bern.
William Blount deltok i Nord-Carolinas væpnede styrker i den amerikanske frigjøringskrigen. Blount deltok da i det viktige forsvaret av byen Philadelphia.
Karriere
Han var medlem av representanthuset i Nord-Carolina fra 1780 til 1784, og senator i samme delstat fra 1788 til 1790. Han tapte valget til det føderale senatet i 1789. Fra 1790 til 1796 var han guvernør for Territory South of the Ohio river, utnevnt av president George Washington. Han var medlem av Den kontinentale kongressen i 1782, 1783, 1786, 1787 og fra 1796 til 1797 medlem av Senatet for Tennessee. Han var blant underskriverne av USAs grunnlov i 1797.
Blount var leder (Superintendent) for indianerspørsmål fra 1790 til 1796 og leder av konventet som vedtok den første delstatskonstitusjonen for Tennessee i 1796. Da delstaten ble innlemmet i unionen, ble han en av delstatens første senatorer i det føderale senatet.
Han ble kjent for en plan som siden ble kalt «Blounts sammensvergelse» («Blount's Conspiracy»). Den skal ha gått ut på å etablere samarbeid mellom creek- og cherokeeindianerne og britene for å erobre daværende spansk territorium i Vest-Florida. Blount ble umiddelbart utvist av Senatet etter dette. Da det senere ble reist riksrettstiltale mot ham, ble også denne avvist, da Senatet ikke kunne behandle riksrettssak mot noen som ikke lenger var medlem av Senatet. Blount var fremdeles populær i sin hjemstat Tennessee og ble innvalgt i delstatens senat.
Aschnarhyparus
Aschnarhyparus er en slekt av biller som hører til familien skarabider (Scarabaeidae). Slekten omfatter bare én kjent art.
Utseende
En liten (3,0 - 3,8 millimeter), slank og forholdsvis langbeint, matt, gråsvart gjødselbille. Oversiden er svært ujevn. Hodet er omtrent sekskantet med to små tenner på forkanten, overflaten ganske ujevn. Pronotum er litt bredere enn langt, med en bred tverrfure og med fem smale, opphøyde lengderibber som blir avbrutt av tverrfuren. Sidekanten har to utstående lober ("ører") på hver side. Dekkvingene er tilsmalnende bakover, med to lengderibber, skulpturert med tverre groper. Beina er nokså spinkle uten tenner på leggene.
Levevis
I alle fall noen av Rhyparini lever sammen med termitter. Denne arten er funnet mellom løvstrø.
Utbredelse
Arten lever i Mellom- og Sør-Amerika, fra Nicaragua i nord til Bolivia i sør.
Aer Lingus Flight 164
Aer Lingus Flight 164 var en flyvning med passasjerflyet Boeing 737 fra Dublin lufthavn i Irland til London Heathrow lufthavn i England som ble kapret 2. mai 1981.
Laurence James Downey, en 55 år gammel mann fra Australia, gikk inn på flytoalettet og dynket seg selv med bensin før han gikk inn i cockpiten med en lighter i hånda. Han forlangte først å bli flydd til Iran, men endret det til Frankrike da han fikk beskjed om at flyet ikke hadde tilstrekkelig med drivstoff. Flyet landet på Le Touquet – Côte d'Opale lufthavn hvor det ble startet forhandlinger med Downey. Han krevde at pave Johannes Paul II skulle offentliggjøre Fátimas tredje hemmelighet. Etter nærmere ti timer stormet franske spesialstyrker flyet og overmannet Downey. Det ble ikke løst skudd og ingen ble skadet.
I februar 1983 ble Downey dømt til fem års fengsel for flykapring. Han var en tidligere trappistmunk som hadde bodd i Sovjetunionen og utviklet en rekke konspirasjonsteorier.
Abraham Eriksen Gyldenstierne
Abraham Eriksen Gyldenstierne til Demstrup (– død 1514) var en dansk-svensk adelig, befalingsmann på Kalmarhus.
Biografi
Han var sønn av Erik Eriksen Gyldenstierne den eldre (d. 1477) og hustru Kristina Karlsdotter Bonde (d. før 1500), datter av Karl Knutsson Bonde. Abraham Eriksen Gyldenstierne var i hofftjeneste hos kong Hans og ble i 1497 befalingsmann på Kalmarhus. Han forble tro mot kongen, også etter det svenske opprøret i 1501, hvor hans svenske gods ble konfiskert. Hans forhold til kongen ble dog forverret av at han giftet seg med Else Laxmand, en datter til rikshovmesteren Poul Laxmand, som ble myrdet i 1502 og hvis gods ble inndratt grunnet mistanke om konspirering med svenskene.
Den 10. september 1503 avga Gyldenstierne Kalmar len og flyttet med sin hustru til gården Demstrup ved Randers Fjord i Jylland. Her levde de inntil Gyldenstierne under Christian IIs dro tilbake til sitt fødeland, Sverige. Han hadde flere ganger forsøkt å overbevise Christian II om den store urett som var overgått hans kone, men uten resultat. Gyldenstierne døde i 1514, hvoretter Else fortsatte bestrebelsene med å skaffe arven etter faren tilbake, men kun med store utgifter til følge. Ved en herredagsdom av 4. desember 1526 ble hun og broren Peder anerkjent til deres mødrenearv, hvorfor de mottok erstatning i Asserbo og gods på Fyn.
Familie
Gyldenstierne og Laxmand hadde i alt seks barn. Datteren Giørvel Abrahamsdatter Gyldenstierne (d. 1577) ble gift to ganger med medlemmer og brødre av slekten Ulfstand. Etter at hun døde barnløs oppsto en lengre tvist om hennes arv.
Stefan Jović
Han representerte landet sitt under Sommer-OL 2016 i Rio de Janeiro, der han tok sølv i herrenes turnering.
Pisaritunturi
Pisaritunturi er en fjelltopp (503 m.o.h.) nær grensa til Norge i Petsjenga rajon i Murmansk oblast i Russland. Fjelltoppen inngår som en del av Spesielle grenseområder i Murmansk oblast.
Erin Teschuk
Erin Teschuk (født 25. oktober 1994) er en canadisk friidrettsutøver som konkurrerer i hinderløp. Hun representerte landet sitt under VM i friidrett 2015 i Beijing, der hun ble slått ut i de innledende rundene på 3000 meter hinder.
Amphichroum
Amphichroum er en gruppe (slekt) av biller som hører til underfamilien punktøyekortvinger (Omaliinae) i den store familien kortvinger (Staphylinidae).
Levevis
Amphichroum-artene besøker gjerne blomster.
Utbredelse
Slekten er vidt utbredt i Holarktis.
Adenokarsinom
Adenokarsinom (av adeno- og gr. kreftsvulst) er en form for kreft i epitelvev hvor kreftcellene utgår fra kjertelvev. Epitelvev omfatter bl.a. hudens overflatelag, kjertler og annet vev som avgrenser hulrom og organer i kroppen. Epitelvev kan embryologisk stamme fra ektoderm, endoderm eller mesoderm. For å bli klassifisert som adenokarsinom må kreftcellene ha sekretoriske egenskaper; de trenger ikke nødvendigvis å stamme fra kjertelvev. Veldifferensierte adenokarsinomer har en tendens til å se ut som kjertelvevet de har utgått fra, mens dette ikke er tilfellet for lite differensierte adenokarsinomer.
Ved å bruke spesielle fargeteknikker på celler fra en biopsi, kan patologer avgjøre hvorvidt en tumor (svulst) er et adenokarsinom eller en annen form for kreft. Adenokarsinomer kan oppstå i mange vev da kjertler er svært utbredt i kroppen. Selv om hver kjertel ikke skiller ut samme substans, regnes den å være glandulær så lenge den har eksokrin funksjon. Hvis kjertelvevet er unormalt, men benignt (godartet), kalles det for et adenom. Benigne adenomer trenger ikke inn annet vev og metastaserer som regel ikke. Maligne (ondartede) adenokarsinomer invaderer derimot andre vev og metastaserer ofte hvis de gis nok tid.
Slattum skole
Slattum skole er en barneskole i Søndre i Nittedal. Skolen har rundt 440 elever og har en kunstgressbane ved siden av skolen.
VM i vintertriatlon 2000
Det ble konkurrert individuelt for menn og kvinner.
VM i vintertriatlon 2001
VM i vintertriatlon 2001 (verdensmesterskapet i vintertriatlon) ble arrangert i Lenzerheide i Sveits i 2001.
Det ble konkurrert individuelt for menn og kvinner.
Geneviève Lalonde
Geneviève Lalonde (født 5. september 1995) er en canadisk friidrettsutøver som konkurrerer i mellomdistanseløp, langdistanseløp og hinderløp.
2015
Hun representerte landet sitt under VM i friidrett 2015 i Beijing, der hun ble slått ut i de innledende rundene på 3000 meter hinder.
2021
Hun representerte Canada på øvelsen 3000 meter hinder under Sommer-OL 2020 arrangert i Tokyo der hun kom på 11. plass i finalen.
Milan Mačvan
Milan Mačvan (født 16. november 1989) er en serbisk basketballspiller som spiller for Emporio Armani Milano.
Han representerte landet sitt under Sommer-OL 2016 i Rio de Janeiro, der han tok sølv i herrenes turnering.
Haida (bille)
Utseende
Små (1,5-2 millimeter), brede, matt brunrøde kortvinger med tydelige punktøyne i pannen. Oversiden er fint hårete. Hodet er forholdsvis stort, pronotum gjerne nokså smalt. Dekkvingene er gjerne lange til kortvinger å være, men dekker ikke hele bakkroppen. Oversiden er kraftig og ganske tett punktert.
Forestiera acuminata
Forestiera acuminata er en løvfellende busk eller lite tre i oljetrefamilien som vokser i sentrale og sørøstlige USA.
Cold Spring Harbor (album)
Cold Spring Harbor er det første studioalbumet av den amerikanske artisten Billy Joel, utgitt 1. november 1971 av Family Productions.
Haida (bille)
Levevis
Artene lever gjerne mellom løvstrø på skogbunnen, ofte nær bekker.
Utbredelse
Slekten lever langs vestkysten av Nord-Amerika nord til Aleutene.
Cold Spring Harbor (album)
Komposisjon og opptak
Cold Spring Harbor ble oppkalt etter et tettsted av samme navn i New York. Tettstedet ligger nær Long Island Sound som igjen er nær Joels hjemby. Album-coveret ble fotografert på Harbor Road i Cold Spring Harbor.
Sangen "Tomorrow Is Today" hentet inspirasjon fra Joels periode med depresjon og sykehusinnleggelse året før. Joel har senere utgitt live versjoner av "She's Got a Way" og "Everybody Loves You Now", først inkludert på dette albumet, i hans Songs in the Attic (1981), innspilt i liveopptredener. "She's Got A Way " ble også utgitt som singel tidlig i 1982, og nådde 23. plass på Billboard Hot 100-listen.
Forestiera acuminata
Planten er sambu med adskilte hann- og hunnblomster på samme busk. Blomstringen er om våren før løvsprett. Blomstene er små, gule og duftende. Hannblomstene er sittende eller nesten sittende, mens hunnblomstene er samlet i små topper eller knipper. Kronblad mangler, og begerbladene er reduserte eller mangler. Hannblomstene har én til fire pollenbærere, og hos hunnblomstene er arret enkelt eller med to fliker.
Frukten er en mørk purpur eller svart, avlang steinfrukt som er 8–12 mm lang og inneholder ett, eller en sjelden gang to, frø. Frøspredningen skjer antagelig på flere måter, med fisk (for eksempel kanalmalle), med fugler (for eksempel einersidensvans) eller ved at frøene flyter passivt med vannet.
Forestiera acuminata vokser stort sett på våte steder. Den trives i ulike jordtyper som sand, silt og leire, og pH kan variere fra sur til baskisk. Planten finnes i kanten av sumper, i våt skog og langs bredden av bekker, tjern og innsjøer. Arten er vanlig i Mississippi-dalen der den finnes fra Louisiana nordover til Illinois, Indiana og Missouri. Spredte bestander finnes vestover til Texas, Oklahoma og Kansas og østover til Sør-Carolina og Florida.
Lille Kirkebakke (Oslo)
Bybrannen i 1858 startet i nærheten av dette smuget, og ved gjenoppbyggingen etterpå ble smuget utelatt.
Cold Spring Harbor (album)
Remix
Fra juli til september 1983, remikset Ripp og Larry Elliot Cold Spring Harbor på Ripp's Fidelity Studios i Los Angeles, California. Albumets tonehøyde ble justert for å gjøre Joels vokaltone mer moden. For å forbedre albumets lyd, hentet Ripp inn studiomusikere Mike McGee (trommer), Al Campbell (synthesizere), Og L.D. Dixon (Fender Rhodes) for å overdubbe nye rytmeseksjoner på "Everybody Loves You Now" og "Turn Around." I tillegg ble "You Can Make Me Free" forkortet med nesten tre minutter. Bass, trommer, og orkestrering på "Tomorrow Is Today" ble også fjernet.
Remixen ble utgitt gjennom Columbia Records, uten involvering fra Joel. I et intervju med skuespiller Alec Baldwin i 2011, uttalte Joel seg at til tross for remixen, mener han at albumet fortsatt ikke høres veldig bra ut.
Sporliste
Alle sangene er skrevet av Billy Joel.
Personell
Musikere
Produksjon
Komiprisen 2017
Komiprisen 2017 ble delt ut onsdag 26. april 2017 på Latter i Oslo. For første gang ble prisutdelingen ikke overført på TV, men istedet direktesendt på YouTube. Det ble også for første gang kun delt ut priser til sceneproduksjoner. Programledere var Cecilie Steinmann Neess og Jon Niklas Rønning.
Rockefeller 20.06.14
Rockefeller 20.06.14 er et livealbum med Raga Rockers. Albumet ble utgitt den 17. juni 2016.
Komiprisen 2017
Nominerte
Årets mannlige scenekomiker
Årets kvinnelige scenekomiker
Rockefeller 20.06.14
Sporliste
Alle sanger er skrevet av Michael Krohn.
Komiprisen 2017
Nominerte
Årets sceneforestilling
Årets stand-up-komiker
Årets gjennombrudd (kun scene)
Roar Petersen
Roar Petersen (født 1934, død 2006) var en norsk forfatter fra Svolvær i Vågan kommune. Flere av bøkene hans hadde også handling som var relatert til Nord-Norge. Romanen De kalte ham Skarven ble også spilt inn som film, den kom i 1965.
Victoria Mitchell
Victoria Mitchell (født 25. april 1982) er en australsk friidrettsutøver som konkurrerer i hinderløp. Hun representerte landet sitt under VM i friidrett 2015 i Beijing, der hun ble slått ut i de innledende rundene på 3000 meter hinder.
Mount Arvon
Mount Avron er et høydedrag som når en høyde på 603 m.o.h.; det er det høyeste punkt i den amerikanske delstaten Michigan. Det ligger i Baraga County tett ved Lake Superior, i det som går under navnet Huron Mountains.
Marit Bye
Marit Bye (født 23. februar 1970) er en norsk politiker for Høyre. Hun var ordfører i Nesna kommune fra 2011 til 2015.
Line Marie Gulliksen
Line Marie Gulliksen (født 4. juli 1990 i Oslo) er en norsk syklist. Hun sykler for Andy Schleck Cycles-Immo Losch og det norske sykkellandslaget. Hun ble i 2018 norgesmester i tempo etter å ha tatt tempogullet under NM i Sandefjord. I 2019 og 2021 ble hun norgesmester i lagtempo for Asker CK. Gulliksen innehar også norgesrekorden for kvinner i 10 og 30 kilometer tempo med tidene 13.21,8 og 40.20,0. Sistnevnte rekord kom etter et krav fra NCF til Gulliksen om å slå den gamle norgesrekorden for å få delta i EM i Glasgow. Under EM i Glasgow 2018 syklet Gulliksen inn på en 33.-plass etter å ha punktert midtveis.
Likestilling i sykkelsporten
I 2021 ble det kjent at flere syklister mente at Norges sykkelforbund prioriterte herrene foran damene. Gulliksen har vært en aktiv stemme i denne debatten, og mener kvinnene blir nedprioritert. I etterkant av dette ble det offentliggjort at Coop inngikk samarbeid med sykkellaget Hitec, og at like vilkår for menn og kvinner var en del av avtalen.
Annet
Gulliksen har en mastergrad i industriell økonomi fra Norges miljø- og biovitenskapelige universitet (NMBU), som hun fullførte våren 2017.
Timms Hill
Timms Hill, også skrevet Timm′s Hill, er en høyde på 595 meter over havet som er det høyeste punkt i den amerikanske delstaten Wisconsin. Den befinner seg i Price County.
Den inngår i Timms Hill County Park, en liten naturpark. På det høyeste punktet er det et utkikkstårn av tre; opprinnelig bygd som tiltak for å oppdage skogbranner.
Amanita Design
Amanita Design er et tsjekkisk uavhengig spillutviklingsselskap grunnlagt i 2003 av Jakub Dvorský, med hovedkvarter i Brno i Tsjekkia.
VM i vintertriatlon 2003
VM i vintertriatlon 2003 (verdensmesterskapet i vintertriatlon) ble arrangert i Oberstaufen i Tyskland i 2003.
VM i vintertriatlon 2002
Det ble konkurrert individuelt for menn og kvinner.
VM i vintertriatlon 2003
Det ble konkurrert individuelt for menn og kvinner.
Sara Louise Treacy
Sara Louise Treacy (født 22. juni 1989) er en irsk friidrettsutøver som konkurrerer i hinderløp. Hun representerte landet sitt under VM i friidrett 2015 i Beijing, der hun ble slått ut i de innledende rundene på 3000 meter hinder.
Vladimir Kasatonov
Vladimir Afanasjevitsj Kasatonov (Владимир Афанасьевич Касатонов) (21 juli 1910 – 9 juni 1989) var en Sovjetisk militær leder, flåte admiral, og ble Helt av Sovjetunionen (25. November 1966).
Lucie Sekanová
Lucie Sekanová (født 5. august 1989) er en tsjekkisk friidrettsutøver som konkurrerer i hinderløp. Hun representerte landet sitt under VM i friidrett 2015 i Beijing, der hun ble slått ut i de innledende rundene på 3000 meter hinder.
Protopeplus
Protopeplus er utdødd slekt av kortvinger. De kan kjennes på flat, jevnbred kroppsform og flere opphøyde lengderibber på dekkvingene. De er små, rundt 2 mm lange biller med svakt kølleformede antenner.
Utbredelse i tid og rom
Arten er beskrevet fra rav fra Myanmar. Dette stammer fra midtre kritt, ca. 99 millioner år før nåtid.
Klara Bodinson
Klara Bodinson (født 11. juni 1990) er en svensk friidrettsutøver som konkurrerer i hinderløp. Hun representerte landet sitt under VM i friidrett 2015 i Beijing, der hun ble slått ut i de innledende rundene på 3000 meter hinder.
VM i vintertriatlon 2004
VM i vintertriatlon 2004 (verdensmesterskapet i vintertriatlon) ble arrangert i Wildhaus i Sveits i 2004.
Det ble konkurrert individuelt for menn og kvinner.
June Foray
June Foray (opprinnelig June Lucille Forer; født 18. september 1917 i Springfield i Massachusetts i USA, død 26. juli 2017 i Los Angeles i California i USA) var en amerikansk stemmeskuespillerinne. Hun medvirket i svært mange tegnede TV-serier og filmer, og i kortfilmsserien Looney Tunes.
Jondalselva (Kongsberg)
Jondalselva er en elv i Kongsberg kommune i Viken fylke. Elva springer ut fra Buvannet 405 meter over havet, nordvest i Kongsberg kommune, nær fylkesgrensa mot Vestfold og Telemark. Buvannet får tilsig via Kvitråa fra områder ved Krøkla sørøst på Blefjell, samt en rekke mindre elver og bekker fra vest og nord.
Midt i deltaområdet finnes et større grustak, som utnytter breelvavsetningene. Like ved finnes også en populær badeplass (Jondalsdammen), tilrettelagt med benker, grillmuligheter, toalett og flytebrygge. Og ut mot Lågen er det anlagt en travbane.
I elva finnes ørret og abbor. Det er også påvist bever.
Weishan Yi Hui
Weishan (kinesisk: 巍山彝族回族自治县; pinyin: Wēishān yízú huízú Zìzhìxiàn) for yi-folket og huikineserne er et fylke i det autonome prefekturet Dali i provinsen Yunnan i Folkerepublikken Kina.
Befolkningen var på 293,852 innbyggere i 1999.
William Belknap
William Worth Belknap (født 22. desember 1829 i Newburgh, New York, død 1890 i Washington D.C.) var en amerikansk jurist og politiker.
Weishan Yi Hui
Fulket er i de øvre deler av Ailaofjellene.
William Belknap
Liv og virke
Han tok eksamen ved Princeton College i 1848 og studerte deretter jus ved Georgetown University. Han fikk advokatbevilling i 1851 og startet advokatvirksomhet i Iowa. Belknap ble valgt til kongressen i Iowa der han som demokrat talte for opphevelse av slaveriet.
Weishan Yi Hui
Administrative enheter
Storkommuner: Kommuner:
Camilla Richardsson
Camilla Richardsson (født 14. september 1993) er en finsk friidrettsutøver som konkurrerer i hinderløp. Hun representerte landet sitt under VM i friidrett 2015 i Beijing, der hun ble slått ut i de innledende rundene på 3000 meter hinder.
William Belknap
Liv og virke
Da krigen var slutt reiste Belknap tilbake til Iowa og arbeidet som kemner i perioden 1865 til 1869. President Grant utnevnte Belknap som krigsminister i 1869 etter William Sherman. Belknap ble anklaget for korrupsjon og Representantenes hus vedtok å reise riksrettssak mot ham. Belknap gikk av, men saken ble likevel behandlet i Senatet. Der ble han frifunnet, idet det ikke var tilstrekkelig flertall til å dømme ham. Det ble avgitt 35 stemmer for fradømmelse av embetet og 25 mot. Av de 25 som stemte for frifinnelse opplyste 22 at de mente at Senatet ikke kunne behandle saken etter at Belknap var gått av.
Verdenscupen i hurtigløp på skøyter 2019/20 – Verdenscup 3
Dette verdenscupstevnet var et av kvalifiseringstevnene for EM på skøyter 2020, Fire kontinenters mesterskap på skøyter 2020, Enkeltdistanse-VM på skøyter 2020 samt også Sammenlagt-VM på skøyter 2020 i både sprint og i allround.
Verdenscupstevnet ble sendt på Viasat 4 og Viaplay i Norge, med Even Wetten og Mikael Flygind Larsen som kommentatorer for verdenscupløpene fra Ispalasset Alau, Nur-Sultan.
Program
Alle tider er lokaltider UTC+06.00.
De lokale starttidene for de første gruppe A-konkurranseklasse-løpene for hver dag var opprinnelig satt opp til å starte kl. 15.30, men ble endret ved den offisielle invitasjonen til kl. 18.00. Med mange påmeldte lag i lagtempo for menn på stevnets siste dag ble det nok en gang splittet opp i en A-gruppe og en B-gruppe. Lagtempo menn for gruppe B var først satt opp som øvelsen etter 1,500 meter for menn i gruppe B noe som ville medført veldig kort pause for de som var påmeldt begge disse konkurranseøvelsene, så for å få litt mer hvile for disse løperne ble rekkefølgen på gruppe B-øvelsene for siste dag endret for disse to øvelsene.
Deltakere
Det var påmeldt 247 løpere inkl. reserver og av disse var det:
Og disse var fra 28 nasjoner totalt:
«U 735»
«U 735» var en tysk undervannsbåt av Type VIIC-klassen. Hun ble påbegynt den 29. november 1941 ved Schichau-Werke i Danzig og var operativ fra 28. desember 1942. Ubåten lykkes aldri å senke noe alliert fartøy.
Vraket av «U 735» ble funnet 15. september 1999 av det norske Sjøforsvarets spesialfartøy KNM «Tyr». Hun ligger på 190 meters dyp utenfor øya Mølen, i den delen av Oslofjorden kalt Breiangen, sør for Hurumlandet.
Carcinocephalus
Carcinocephalus er en gruppe (slekt) av biller som hører til underfamilien punktøyekortvinger (Omaliinae) i den store familien kortvinger (Staphylinidae).
Song Jiayuan
Song Jiayuan (født 15. september 1997) er en kinesisk friidrettsutøver som konkurrerer i kulestøt.
Song Jiayuan tok en 5. plass for landet sitt i kulestøt under Sommer-OL 2020 i Tokyo.